मध्यकाल में सर्वप्रथम भक्तिकाल पर विचार करते समय हमारा ध्यान सहज रूप से तुलसी और उनकी कविता पर जाता है। आज जहाँ दलित विमर्श और स्त्री विमर्श को केन्द्र में रखकर मध्यकालीन कविता की व्याख्या की जा रही है, वहाँ तुलसी और उनकी कविता को गंभीर आलोचना का सामना पड़ रहा है। यहाँ पर यह आवश्यक हो जाता है कि तुलसी की कविता को पुनर्व्याख्यायित किया जाए। उनकी कविता में किसानों की दयनीय दशा, बेरोजगारी और भुखमरी आदि को आज के दौर से जोड़कर देखें तो भी तुलसी की कविता की पुनर्व्याख्या आवश्यक हो जाती है। यह बात तुलसी के साथ-साथ अन्य भक्तिकालीन कवियों की कविताओं पर भी लागू होती है। तुलसीदास जी कहते हैं कि यदि किसी राजा के राज्य में जनता दुःखी है तो वह राजा नरक का अध्किारी होता हैः-